Cleveland Guest Farm | LekkeSlaap
Jou gashere, Sydney en Erina Stiemie, sien uit daarna om jou hartlik te verwelkom by Cleveland Guest Farm. Dit is 'n B&B wat op 'n gesinsvriendelike sitrusplaas in die buitewyke van Kirkwood geleë is. Die plaas is in die grasgroen Sondagsriviervallei en net 30 minute se ry van die ingangshek van die beroemde Addo Nasionale Olifantpark af.
Cleveland is versteek in die kalmerende vrede van die buitensporig luisterryke en goed versorgde tuine. Verblyf word aangebied in pragtig versierde kamers met dubbelbeddens of 2 enkelbeddens en ons bied egte plattelandse gasvryheid. Elke alleenstaande kamer het 'n privaat ingang op 'n patio en is individueel gestileer en versier.
'n Volledige Engelse ontbyt, asook aandete op versoek, word op die patio voorgesit met die vars en geurige reuk van sitrusbloeisels in die lug.
Jou gashere sal jou graag bystaan met hulp rakende besprekings by nabye restaurante, maar 'n heerlike aandete-alternatief is natuurlik 'n eg Suid-Afrikaanse braai, wat by die plaas gereël kan word. 'n Piekniekmandjie vir daguitstappies kan ook vooraf gereël word.
Cleveland Guest Farm bied ook 'n aanloklike swembad, wasgoeddiens, veilige parkeerplek en internet-toegang.